പാനൂരില് ദുരൂഹസാഹചര്യത്തില് അമ്മയും കുഞ്ഞും പുഴയില് വീണ നിലയില് കുഞ്ഞ് മരിച്ചു: അമ്മയെ നാട്ടുകാര് രക്ഷിച്ചു പുഴയ്ക്ക് സമീപം എത്തിയത് ഭര്ത്താവിന് ഒപ്പം എന്നും സംശയം പാനൂര്: പാനൂര് പാത്തിപ്പാലത്ത് അമ്മയും കുഞ്ഞും പുഴയില് വീണ നിലയില് കണ്ടെത്തി. കുട്ടി ദാരുണമായി മരിച്ചു. അമ്മയെ നാട്ടുകാര് രക്ഷപ്പെടുത്തി. തലശ്ശേരി കോടതി ജീവനക്കാരന് പത്തായക്കുന്നിലെ കെ.പി ഷിനുവിന്റെ ഭാര്യ സോനയും മകള് അന്വിതയുമാണ് പുഴയില് വീണത്. കരച്ചില് കേട്ട് ഓടിയെത്തിയ നാട്ടുകാര് അമ്മയെ രക്ഷപ്പെടുത്തി. ഒന്നര വയസുള്ള കുട്ടിയുടെ മൃതദേഹം പിന്നീട് കണ്ടടുത്തു.വെള്ളിയാഴ്ച്ച രാത്രി ഏഴു മണിയോടെയാണ് സംഭവം. പാത്തിപ്പാലം വള്ള്യായി റോഡില് ജല അതോരിറ്റിക്ക് സമീപത്തെ ചാത്തന്മൂല ഭാഗത്തെ പുഴയിലാണ് ദുരുഹ സാഹചര്യത്തില് അമ്മയെയും കുഞ്ഞിനെയും വീണ നിലയില് കണ്ടത്. അമ്മയുടെ നിലവിളി കേട്ട നാട്ടുകാര് രക്ഷപ്പെടുത്തുകയായിരുന്നു. കുട്ടിയെ ഒരു കിലോമീറ്റര് അപ്പുറത്ത് നിന്നു കണ്ടെത്തി. ഭര്ത്താവിന്റെ കൂടെ ബൈക്കില് മൂന്ന് പേരും പുഴക്ക് സമീപത്ത് എത്തുകയായിരുന്നുവെന്ന് സംശയിക്കുന്നു. ബൈക്ക് പുഴയുടെ സമീപത്ത് കണ്ടടുത്തു. ഭര്ത്താവിനെ കാണാനില്ല. മൊബൈല് ഫോണ് സ്വിച്ച് ഓഫ് ആണ് . കൂടുതല് കാര്യങ്ങള് അറിവായിട്ടില്ല. കുട്ടിയുടെ മൃതദേഹം കൂത്തുപറമ്ബ് ഗവ: ആശുപത്രിയിലേക്ക് മാറ്റി. വിവരമറിഞ്ഞ് പൊലീസും ഫയര്ഫോഴ്സും സംഭവസ്ഥലത്ത് എത്തിയിരുന്നു.കതിരൂര് പൊലീസ് സ്റ്റേഷന് പരിധിയില് ആണ് സംഭവം നടന്നത്. എസിപി വിഷ്ണു പ്രദീപും സംഘവും സ്ഥലത്തെത്തി പരിശോധന നടത്തി. Stories you may Like